CELEX: 52012JC0034
Language: lt
Date: 2012-12-07
Title: Bendras pasiūlymas TARYBOS REGLAMENTAS kuriuo iš dalies keičiamas Tarybos reglamentas (ES) Nr. 1284/2009, kuriuo Gvinėjos Respublikai nustatomos tam tikros specialios ribojančios priemonės

|
			
		
		
		52012JC0034
		
			Bendras pasiūlymas TARYBOS REGLAMENTAS kuriuo iš dalies keičiamas Tarybos reglamentas (ES) Nr. 1284/2009, kuriuo Gvinėjos Respublikai nustatomos tam tikros specialios ribojančios priemonės /* JOIN/2012/034 final - 2012/0348 (NLE) */
			
				
		
		
			
			   	AIŠKINAMASIS MEMORANDUMAS
1.     
Taryba priėmė Sprendimą 2012/665/BUSP,
kuriuo iš dalies keičiamas jos sprendimas 2010/638/BUSP dėl
ribojančių priemonių Gvinėjos Respublikai. Sprendimu iš
dalies keičiama ginklų embargo taikymo sritis.
2.     
Tam tikroms šio embargo taikymo srities keitimo
nuostatoms įgyvendinti reikia imtis veiksmų ES lygmeniu.
3.     
Todėl Tarybos reglamentą (ES) Nr. 1284/2009
reikėtų iš dalies keisti.
2012/0348 (NLE)
Bendras pasiūlymas
TARYBOS REGLAMENTAS
kuriuo iš dalies keičiamas Tarybos
reglamentas (ES) Nr. 1284/2009, kuriuo Gvinėjos Respublikai
nustatomos tam tikros specialios ribojančios priemonės
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 215 straipsnio 1 dalį,
atsižvelgdama į Tarybos sprendimą 2012/665/BUSP,
kuriuo iš dalies keičiamas Tarybos sprendimas 2010/638/BUSP dėl
ribojančių priemonių Gvinėjos Respublikai[1],
atsižvelgdama į bendrą Sąjungos
vyriausiojo įgaliotinio užsienio reikalams ir saugumo politikai ir
Komisijos pasiūlymą,
kadangi:
(1)       reaguojant į 2009 m.
rugsėjo 28 d. Konakryje saugumo pajėgų įvykdytą
smurtinį susidorojimą su politiniais demonstrantais, 2009 m.
gruodžio 22 d. Tarybos reglamentu (ES) Nr. 1284/2009[2] Gvinėjos Respublikai
nustatytos tam tikros ribojančios priemonės pagal Bendrąją
poziciją 2009/788/BUSP[3]
(kuri vėliau pakeista Tarybos sprendimu 2010/638/BUSP[4]);
(2)       2012 m. spalio 26 d.
Taryba priėmė Sprendimą 2012/665/BUSP, kuriuo iš dalies
keičiamas Tarybos sprendimas 2010/638/BUSP, kuriuo iš dalies keista su
karine įranga susijusių priemonių taikymo sritis;
(3)       tam tikri šių
priemonių aspektai patenka į Sutarties dėl Europos Sąjungos
veikimo taikymo sritį, todėl visų pirma siekiant užtikrinti, kad
ekonominės veiklos vykdytojai visose valstybėse narėse jas taikytų
vienodai, toms priemonėms įgyvendinti būtina imtis reguliavimo
veiksmų Sąjungos lygmeniu;
(4)       Tarybos Reglamentas (ES)
Nr. 1284/2009 turėtų būti atitinkamai iš dalies pakeistas,
PRIĖMĖ ŠĮ
REGLAMENTĄ:
1 straipsnis
Reglamentas (ES) Nr. 1284/2009 iš dalies
keičiamas taip:
(1)                   
4 straipsnio 1 dalis papildoma g punktu:
„g) teikti finansavimą, finansinę
paramą, techninę pagalbą, tarpininkavimo paslaugas ir kitas
paslaugas, susijusias su sprogmenimis ir susijusia įranga, skirta tik
civiliniam naudojimui kasyboje, ir su investicijomis į infrastruktūrą,
jeigu sprogmenų ir susijusios įrangos saugojimą, naudojimą
bei paslaugų teikimą kontroliuoja ir tikrina nepriklausoma
įstaiga ir yra nustatyti susijusių paslaugų teikėjai.“
(2)                   
4 straipsnis papildomas 3 dalimi:
„3. Likus bent dviem savaitėms atitinkama
valstybė narė praneša kitoms valstybėms narėms apie
ketinimą suteikti 1 dalies g punkte nurodytą leidimą.“
(3)                   
III priedas pakeičiamas šio reglamento priedu.
2 straipsnis 
Šis reglamentas įsigalioja kitą
dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir
tiesiogiai taikomas visose valstybėse narėse.
Priimta Briuselyje
                                                                       Tarybos
vardu
                                                                       Pirmininkas
                                                                       […]
PRIEDAS

„III
PRIEDAS
Interneto svetainės, kuriose pateikiama
informacija apie 4, 8, 9 straipsniuose, 10 straipsnio 1 dalyje, 12 ir 17
straipsniuose nurodytas kompetentingas institucijas, ir adresas, kuriuo Europos
Komisijai siunčiami pranešimai 
A. Valstybių narių kompetentingos
institucijos:
BELGIJA
http://www.diplomatie.be/eusanctions
BULGARIJA
http://www.mfa.bg/en/pages/view/5519
ČEKIJA
http://www.mfcr.cz/mezinarodnisankce
DANIJA
http://um.dk/da/politik-og-diplomati/retsorden/sanktioner/
VOKIETIJA
http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
ESTIJA
http://www.vm.ee/est/kat_622/
AIRIJA
http://www.dfa.ie/home/index.aspx?id=28519
GRAIKIJA
http://www.mfa.gr/en/foreign-policy/global-issues/international-sanctions.html
ISPANIJA
http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
PRANCŪZIJA
http://www.diplomatie.gouv.fr/autorites-sanctions/
ITALIJA
http://www.esteri.it/MAE/IT/Politica_Europea/Deroghe.htm
KIPRAS
http://www.mfa.gov.cy/sanctions
LATVIJA
http://www.mfa.gov.lv/en/security/4539
LIETUVA
http://www.urm.lt/sanctions
LIUKSEMBURGAS
http://www.mae.lu/sanctions
VENGRIJA
http://www.kulugyminiszterium.hu/kum/hu/bal/Kulpolitikank/nemzetkozi_szankciok/
MALTA
http://www.doi.gov.mt/EN/bodies/boards/sanctions_monitoring.asp
NYDERLANDAI
www.rijksoverheid.nl/onderwerpen/internationale-vrede-en-veiligheid/sancties
AUSTRIJA
http://www.bmeia.gv.at/view.php3?f_id=12750&LNG=en&version=
LENKIJA
http://www.msz.gov.pl
PORTUGALIJA
http://www.min-nestrangeiros.pt
RUMUNIJA
http://www.mae.ro/node/1548
SLOVĖNIJA
http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/

SLOVAKIJA
http://www.foreign.gov.sk
SUOMIJA
http://formin.finland.fi/kvyhteistyo/pakotteet
ŠVEDIJA
http://www.ud.se/sanktioner
JUNGTINĖ
KARALYSTĖ
www.fco.gov.uk/competentauthorities
B. Adresas, kuriuo Europos Komisijai
siunčiami pranešimai ar kita informacija:
European Commission 
Service for Foreign Policy Instruments (FPI)
EEAS 02/309
B-1049 Brussels 
Belgium“
[1]               OL L 299, 2012 10 27,
p. 45.
[2]               OL L 346, 2009 12 23,
p. 26.
[3]               OL L 281, 2009 10 28,
p. 7.
[4]               OL L 280, 2010 10 26,
p. 10.